MNZG	medobčinska nogometna zveza Gorenjske Kranj
	e-mail: mnzg-kranj@siol.net tel.: 04 20 26 089,Tel.& Fax. 04  20 24 056
		p.p. 174, 4000 Kranj
		D.Š. 13900528
		M.Š. 5059569
	Kranj, 29/08/2006

TEKMOVANJE CICIBANOV U 10 LIGA B– SEZONA 2006/ 07

Tekmovanje poteka po ligaškem sistemu. Igra se po trikrožnem sistemu.  				

PRAVILA:

1.	Pravico nastopa imajo igralci rojeni po 01.01.1996.
2.	Tekma se igra na polovici igrišča ( priloga), igrišče je lahko začrtano ali pa kako drugače označeno ( stožci ..). Velikost golov je 5 x 2 m. Organizator tekme je dolžan poskrbeti za varno namestitev nogometnih vrat in so moralno in kazensko odgovorni za primer nesreče.
3.	Število prijavljenih igralcev je lahko največ 18, igra pa se 6 + 1 ( 6 igralcev v polju in vratar ). V igro morajo vstopiti vsi prijavljeni igralci. Menjave  igralcev so brez omejitev  in se vršijo na sredini igrišča ob prekinitvi igre z najavo sodniku. Vsaka ekipa mora imeti ob pričetku tekme 7 igralcev. V kolikor ostane na igrišču le 5 igralcev, se tekma prekine.
4.	Igralni čas je 2 x 20 minut z 10 min.odmorom.
5.	Vse tekme se igrajo z žogo št.4 ali št.5.
6.	Igralcem je dovoljeno igrati v nogometnih čevljih s plastičnimi ali gumijastimi podplati. 
7.	Na tekmah lahko nastopijo le registrirani igralci z veljavno športno izkaznico, ki ustreza identiteti igralca. Identiteto ugotavlja sodnik pred začetkom tekme.
8.	Tekmo sodi en sodnik ( višina takse je 2500 SIT ) .
9.	Udarec od vrat se izvaja z nogo s poljubno izbranega mesta znotraj kazenskega prostora. Pri udarcu od vrat in vratarjevemu vmetavanju žoge v igro z roko ali z nogo iz kazenskega prostora, žoga ne sme po zraku preiti sredine igrišča brez predhodnega dotika braneče igralne polovice.Pri kršitvi tega pravila sodnik dosodi indirektni strel na kraju , kjer je žoga preletela sredinsko črto. Udarec iz kota se izvaja na stičišču prečne in vzdolžne črte.Vmetavanje iz avta se izvaja z roko v skladu s Pravili nogometne igre. Kazenski strel se izvaja z razdalje 7 m od vrat. Pravilo offside se ne upošteva.
10.	Poleg Pravil nogometne igre in zgoraj navedenih določil, se skladno upoštevajo tudi vsi ostali pravilniki in predpisi NZS in MNZG-Kranj.                                                                                   

				  Vodja tekmovanja:							    Iztok Kužnik l.r.